Z A P I S N I K

sa 09. sjednice Općinskog vijeća Općine Čepin održane 27. ožujka 2018.godine u prostorijama Općine Čepin, K. Zvonimira 105.

Sjednicu je u 19,00 otvorio potpredsjednik Općinskog vijeća Robert Periša, utvrdivši da je sjednici nazočno 14 članova Vijeća od izabranih 17 (dva člana naknadno pristupila), te da Vijeće može pravovaljano odlučivati.

NAZOČNI ČLANOVI VIJEĆA:

1. Robert Periša
2. Ksenija Rajtek
3. Boris Marks
4. Miroslav Jerković
5. Valentin Pavleković
6. Velimir Džambić
7. Zoran Horvat
8. Anamarija Gregić
9. Josip Đimber
10. Josip Skočibušić
11. Hrvoje Hefer (sjednici pristupio pod 2. točkom Dnevnog reda)
12. Mario Žanko
13. Marko Brekalo
14. Marija Čačić
15. Dražen Arnold (sjednici pristupio pod 4. točkom Dnevnog reda)
16. Tanja Paun

SJEDNICI NIJE NAZOČNA:

1. Melani Starčević

Sjednici su također nazočni: općinski načelnik Dražen Tonkovac, zamjenici općinskog načelnika Ivan Žeravica i Mateja Kalajžić te pročelnici Mirjana Cvitkušić, Krešimir Crnković i Tomislav Kuna te predstavnici tvrtke In Konzalting Sonja Glibo i Ivan Nožina

Predsjednik Vijeća pročitao je izjavu Marija Žanka kojom izjavljuje da se u Općinskom vijeću Općine Čepin smatra vijećnikom Hrvatske narodne stranke liberalni demokrati.

Predsjednik Vijeća upoznao je nazočne s predloženim dnevnim redom.

Pročelnik Krešimir Crnković predložio je dopunu dnevnog reda točkom:

* Donošenje Zaključka o davanju suglasnosti općinskom načelniku za odobrenje zamolbi Jelene Krasnić iz Č. Martinaca i Udruge UHDDR Čepin.

Općinsko vijeće Općine Čepin sa 13 glasova za i 1 suzdržanim glasom je usvojilo predloženi dnevni red, s dopunom, kako slijedi:

DNEVNI RED

1. Usvajanje zapisnika sa 08. sjednice Općinskog vijeća Općine Čepin
2. Donošenje Odluke o donošenju Procjene rizika od velikih nesreća za područje Općine Čepin
3. Donošenje Odluke o sufinanciranju djelatnosti dadilja na području Općine Čepin
4. Donošenje Odluke o odabiru najpovoljnije ponude za kupnju nekretnine u vlasništvu Općine Čepin u k.o. Čepinski Martinci, k.č.br. 276
5. Donošenje Odluke o izmjenama i dopunama Odluke o socijalnoj skrbi na području Općine Čepin
6. Donošenje Zaključka o prihvaćanju Izvješća o provedbi Plana gospodarenja otpadom Općine Čepin za razdoblje 2011.-2019. godine u 2017. godini
7. Donošenje Odluke o odobrenju zamolbe Lukavec Dragomira iz Livane, Omladinska 68, za umanjenje plaćanja komunalnog doprinosa
8. Donošenje Zaključka o davanju suglasnosti općinskom načelniku za odobrenje zamolbi Jelen Krasnić iz Č. Martinaca i Udruge UHDDR Čepin
9. Razno

TOČKA 1. USVAJANJE ZAPINIKA SA 08. SJEDNICE OPĆINSKOG VIJEĆA

OPĆINE ČEPIN

Općinsko vijeće Općine Čepin jednoglasno je usvojilo zapisnik sa svoje 08. sjednice

TOČKA 2. DONOŠENJE ODLUKE O DONOŠENJU PROCJENE RIZIKA OD VELIKIH NESREĆA ZA PODRUČJE OPĆINE ČEPIN

S ovom točkom dnevnog reda nazočne je upoznala gđa Sonja Glibo iz društva In Konzalting d.o.o., koje je ovlaštena tvrtka za izradu procjene i koji su zajedno sa radnom skupinom ovaj prijedlog izradili.

U raspravi su sudjelovali J. Skočibušić, T. Kuna i H. Hefer.

Općinsko vijeće Općine Čepin jednoglasno je donijelo

ODLUKU

o donošenju Procjene rizika od velikih nesreća za područje Općine Čepin

(Odluka je sastavni dio ovog Zapisnika)

TOČKA 3. DONOŠENJE ODLUKE O SUFINANCIRANJU DJELATNOSTI DADILJA NA PODRUČJU OPĆINE ČEPIN

Općinski načelnik upoznao je nazočne kako je u Čepinu otvoren obrt za čuvanje djece. Predlaže sufinanciranje po istim kriterijima kao i za djecu koja idu u dječji vrtić Zvončić, odnosno 500,00 kn po djetetu.

Općinsko vijeće Općine Čepin sa 12 glasova za i 3 suzdržana glasa je donijelo

ODLUKU

o sufinanciranju djelatnosti dadilja na području Općine Čepin

(Odluka je sastavni dio ovog Zapisnika)

TOČKA 4. DONOŠENJE ODLUKE O ODABIRU NAJPOVOLJNIJE PONUDE ZA KUPNJU NEKRETNINE U VLASNIŠTVU OPĆINE ČEPIN U K.O. ČEPINSKI MARTINCI, K.Č.BR. 276

S ovom točkom dnevnog reda nazočne je upoznao pročelnik Krešimir Crnković rekavši kako je na raspisani natječaj pristigla samo jedna ponuda, gospodina Velimira Vukmirovića, te Povjerenstvo predlaže prihvaćanje iste.

Općinsko vijeće Općine Čepin sa 13 glasova za i 3 suzdržana glasa donijelo je

ODLUKU

o odabiru najpovoljnije ponude za kupnju nekretnine

u vlasništvu

(Odluka je sastavni dio ovog Zapisnika)

TOČKA 5. DONOŠENJE ODLUKE O IZMJENAMA I DOPUNAMA ODLUKE O SOCIJALNOJ SKRBI NA PODRUČJU OPĆINE ČEPIN

S ovom točkom dnevnog reda nazočne je upoznao pročelnik Krešimir Crnković upoznavši nazočne s prijedlogom izmjene ove Odluke, a koji se dopunjuje samo u smislu da se kod odobravanja plaćanja dječjeg vrtića roditeljima računa prihod iz prethodna tri mjeseca prije podnošenja zahtjeva, budući se u tijeku rada uočio navedeni nedostatak.

Općinsko vijeće Općine Čepin jednoglasno je donijelo

ODLUKU

o izmjenama i dopunama Odluke o socijalnoj skrbi na području Općine Čepin

(Odluka je sastavni dio ovog Zapisnika)

TOČKA 6. DONOŠENJE ZAKLJUČKA O PRIHVAĆANJU IZVJEŠĆA O PROVEDBI PLANA GOSPODARENJA OTPADOM OPĆINE ČEPIN ZA RAZDOBLJE 2011.-2019. GODINE U 2017. GODINI

Pročelnik Kuna upoznao je nazočne s ovom točkom dnevnog reda.

Općinsko vijeće Općine Čepin jednoglasno je donijelo

ZAKLJUČAK

o prihvaćanju Izvješća o provedbi Plana gospodarenja otpadom Općine Čepin

za razdoblje 2011.-2019.godine u 2017. godini

(Zaključak je sastavni dio ovog Zapisnika)

TOČKA 7. DONOŠENJE ODLUKE O ODOBRENJU ZAMOLBE LUKAVEC DRAGOMIRA IZ LIVANE, OMLADINSKA 68, ZA UMANJENJE PLAĆANJA KOMUNALNOG DOPRINOSA

Pročelnik Kuna upoznao je nazočne sa zamolbom gospodina Dragomira Lukavca iz Livane za umanjenje plaćanja komunalnog doprinosa. Ističe kako Vijeće može ali ni ne mora prihvatiti zamolbu. U slučaju prihvaćanja zamolbe Općinsko vijeće određuje postotak umanjenja.

Vijećnica M. Čačić pitala je koja je bila dosadašnja praksa kod ovakvih zamolbi te postoje li ujednačeni kriteriji za oslobađanje.

Vijećnik Žanko postavio je pitanje ima li podnositelj zahtjeva obvezu zapošljavanja ljudi.

Odgovore je dao pročelnik Kuna.

U raspravi su sudjelovali: M. Čačić, H. Hefer, J. Skočibušić, M. Žanko, D. Arnold, R. Periša.

Općinsko vijeće Općine Čepin sa 15 glasova za i 1 suzdržanim glasom donijelo je

ODLUKU

o odobrenju zamolbe Lukavec Dragomira iz Livane, Omladinska 68,

za umanjenje plaćanja komunalnog doprinosa

(Odluka je sastavni dio ovog Zapisnika)

TOČKA 8. DONOŠENJE ZAKLJUČKA O DAVANJU SUGLASNOSTI OPĆINSKOM NAČELNIKU ZA ODOBRENJE ZAMOLBI JELENI KRASNIĆ IZ Č. MARTINACA I UDRUGE UHDDR ČEPIN

Općinski načelnik upoznao je nazočne kako na postojećim proračunskim pozicijama nema dovoljno sredstava te zbog toga traži dozvolu Vijeća za odobrenje ovih zamolbi. Gđa Jelena Krasnić je starija osoba kojoj je kuća oštećena u požaru, prikupljene su ponude za sanaciju, a Udruga UHDDR ima humanitarnu akciju opremanja odjela pedijatrije u Čepinu.

Vijećnik M. Brekalo pitao je da li je ovakav način odobravanja sredstava protivan sa člankom 67. Statuta Općine Čepin.

Odgovor je dao općinski načelnik.

Vijećnik D. Arnold smatra da su zamolbe trebale biti razdvojene te da je trebalo biti navedeno koja proračunska stavka se povećava, a koja smanjuje. Iz tog razloga on i vijećnica Paun će biti suzdržani kod glasovanja.

Općinsko vijeće Općine Čepin sa 10 glasova za i 6 suzdržanih glasova donijelo je

ZAKLJUČAK

o davanju suglasnosti općinskom načelniku za odobrenje zamolbi

Jelene Krasnić iz Č. Martinaca i Udruge UHDDR Čepin

(Odluka je sastavni dio ovog Zapisnika)

TOČKA 9. RAZNO

Vijećnicu M. Čačić zanima zašto Vijeće nije dobilo izjavu vijećnice koja je iz njenog kluba prešla u HSS.

Odgovor je dao pročelnik K. Crnković rekavši kako Općinska uprava nije zaprimila nikakvo očitovanje od iste.

Sjednica je zaključena u 20,15 sati.

ZAPISNIČAR:

Lidija Tolj

KLASA: 021-05/18-01/2

URBROJ: 2158/05-18-2

Čepin, 27. ožujka 2018.

PREDSJEDNIK

OPĆINSKOG VIJEĆA

Robert Periša, dipl. oec.

OVJEROVITELJI ZAPISNIKA

1. Zoran Horvat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Miroslav Jerković \_\_\_\_\_\_\_\_\_\_\_\_\_\_\_\_\_\_\_\_\_\_